สวัสดีครับผมอายุ14คับผมอุจาระออกมาลักษณะไม่เหลว ไม่แข็งออกมาเหมือนจะยาวแต่ก็ขาดก่อนเสมอๆประมาณออกมาได้ช่วงนึงก็ขาดอะครับ ออกมาอีกช่วงก็ขาดและก็มีน้ำหนักจมไปทั้งก้อน ไม่ทราบว่าผิดปกติไหมครับไม่มีอาการอื่นๆญาติๆในครอบครัวไม่มีใครเป็นมะเร็งและถ่ายทุกวันคับ
สวัสดีค่ะ หากถ่ายอุจจาระได้ทุกวัน และมีลักษณะเป็นก้อน ไม่เหลว ถือว่าเป็นปกติค่ะ การถ่ายอุจจาระจะผิดปกติเมื่อถ่ายน้อยกว่า 3 ครั้งต่อสัปดาห์ เรียกว่ามีอาการของท้องผูก หรือหากถ่ายอุจจาระมีลักษณะเหลวหรือเป็นน้ำมากกว่า 3 ครั้งขึ้นไปใน 1 วัน เรียกว่ามีอาการท้องเสีย หากมีอาการท้องผูกสลับกับท้องเสีย หรือมีถ่ายเป็นมูกหรือมูกปนเลือดจึงจะถือว่าผิดปกติค่ะขนาดของลำอุจจาระ ปริมาณอุจจาระ สี และความแข็งหรือนิ่มของอุจจาระจะแตกต่างกันไปในแต่ละคน และคนๆ เดียวกัน ก็จะแตกต่างกันไปในแต่ละวัน ขึ้นอยู่กับปริมาณอาหารและลักษณะของอาหาร รวมถึงปริมาณน้ำที่ทานในแต่ละวัน รวมถึงปัจจัยอื่นๆ เช่น การทานยา การเคลื่อนไหวของร่างกาย ความเครียด เป็นต้น นอกจากนี้การขาดท่อนของก้อนอุจจาระ ก็ขึ้นอยู่กับความเหนียวและปริมาณน้ำในก้อนอุจจาระ ซึ่งขึ้นกับลักษณะอาหารและปริมาณน้ำที่ทานด้วย เช่นกัน